Дуьххьарчу шарахь «Анжи» командо яьккхира ДегӀастанан чемпионат, цуьнца Профессионалийн футболан лигехь ловза бакъо яьккхира. Профессионалийн тӀегӀанера дуьххьарчу шарахь клубо 5-гӀа меттиг яьккхира шен дивизионехь, ткъа шолгӀачу шарахь, турнир схьаяьккхира. Амма ерриг российн хьалхеяккхарехь хилла хийцамаш бахьнехь хӀинжа-гӀалахой бисира шолгӀачу дивизионехь. Кхин а кхо шо дийзира «Анжин», российн футболан системехь цхьа тӀегӀа хьалаяла. Иза хилира Малофеев Эдуард куьйгаллехь волуш, иза волавелира клубан тренировкаш ян 1996 шарахь, оццу шарахь цуо иза хьалаяьккхина российн хьалхеяккхаран хьалхарчу лиге.